Microsoft-event: Det kan vi forvente

Microsofts topchef, Satya Nadella, går i eftermiddag dansk tid på scenen, for at præsentere nye Windows 10-enheder. Ud over to nye Lumia-smartphone topmodeller gættes der på, at han vil benytte lejligheden til at lancere en ny tablet til arbejdsheste, nemlig Surface 4 Pro.

Microsoft har i øjeblikket to Surface tablets på markedet; den store Surface 3 Pro til arbejdsbrug og den mere moderate Surface 3. De står begge til en opdatering, men Pro-modellen er den ældste og Microsoft vil sandsynligvis gerne have et nyt flagskibsprodukt, der kan vise Windows 10 i al sin vælde.

Microsoft Surface 4 Pro
Ifølge rygterne vil Microsoft lancere en 14-tommer udgave, der skal være et alternativ til Apples iPad Pro (12,9 tommer, red.) og Samsungs rygtede Galaxy View (18 tommer, red.). På processorsiden vælger Microsoft sandsynligvis Intel nye Skylake-chipsæt, der giver en god trade-off mellem muskler og størrelse. Der har også været rygter om, at lagerpladsen bliver udvidet fra 64 gigabyte til voldsomme 512 gigabyte. Der bliver altså virkelig tale om et tablet-alternativ til en bærbar.

Læs også vores test af Microsoft Surface 3

Microsoft Lumia 950 og 950XL
Derudover vil Microsoft også præsentere to nye Windows 10-smartphones, nemlig Lumia 950 og Lumia 950XL. Det er begge flagskibsmodeller med Quad HD-skærme; 950’eren har 5,2 tommer skærm, mens 950XL har 5,7 tommer. Bege udgaver vil have 20 megapixel kamera. Det bliver de første smartphone-flagskibe siden Microsoft droppede Nokia-brandet tidligere på året – siden da har Microsoft udelukkende lanceret relativt billige mellemmodeller. Det forventes også at Windows 10 slippes fri til netop de kompatible Lumia-modeller, der allerede er på markedet.

Microsoft Band 2 (foto: MicrosoftInsider.es)

Microsoft Band 2
I slutningen af september kunne Microsoftinsider vise en række lækkede fotos af Microsoft Band 2 (ovenfor, red.). Det er ikke meget vi ved om den nye udgave af sportsbåndet, men rygterne siger, at den skulle være blevet udstyret med en højdemåler – en feature som Fitbit og andre trackere har haft i årevis.

Eventet løber af stablen i New York klokken 16.00 dansk tid. Der er mulighed for at følge et livestream at begivenheden hos Microsoft. Alternativt så hold øje med disse sider for nyhederne.

Microsoft-event: Det kan vi forvente